Spisak mirovnih misija Ujedinjenih nacija

mini|desno|300px|Mirovne misije UN-a:

[mini|150px|Egipatski vojnici u mirovnoj misiji UN-a u Mogadišu, [Somalija 1994. godine.]]
mini|150px|UN vojnici u mirovnoj misiji u Etiopiji i Eritreji.
mini|150px|Norveški pripadnik mirovne misije prilikom slijetanja transportnog aviona C-130 na aerodromu u Sarajevu.
mini|150px|"Plavi šljem."

Mirovne misije Ujedinjenih nacija predstavljaju centralni element međunarodnog reagovanja na konfliktne situacije u državama i između država. Mirovne misije UN-a pružaju osnovnu bezbjednost milionima ljudi kao i krhkim institucijama u vremenu nakon konflikata. Mirovne snage se raspoređuju u ratom pogođenim područjima u kojima niko drugi nije voljan ili nije u mogućnosti spriječiti sukobe ili daljnju eskalaciju sukoba. Mađunarodni karakter Vijeća sigurnosti koji odobrava mirovne misije daje takvim misijama punu legitimnost. Mirovne misije UN-a su nepristrasne. 

## Kratak opis
U mirovnim misijama UN-a učestvovalo je 118 zemalja sa više od 77.000 vojnog i 11.000 policijskog osoblja, 17.000 civila i 2.000 dobrovoljaca iz preko 160 zemalja. Od 1945. godine "mirovnjaci" su tokom 63 misije omogućili građanima u više od 45 zemalja da učestvuju u slobodnim i fer izborima i pomogli razoružati više od 400.000 bivših boraca samo u protekloj dekadi.  

Troškovi mirovnih misija UN-a su se pokazali i manje skupim od drugih oblika međunarodnih intervencija; odobreni budžet za mirovne misije u periodu od 1. jula 2007. do 30. juna 2008. godine iznosio je priblližno 6,8 milijardi američkih dolara, što je tek 0,5% svjetskih vojnih troškova (procijenjenih na 1.232 milijarde američkih dolara). 

Sjedinjene Američke Države su procijenile da bi njihova misija slična UN misiji na Haitiju (MINUSTAH) koštala 876 miliona dolara, što je dvostruko više od 428 miliona dolara koliko je iznosio UN budžet u toj misiji za prvih 14 mjeseci. 

## Države se najvećim finansijskim učešćem u troškovima mirovnih misija (procjena na dan 1. januar 2008. godine)
*SAD - 26%
*Japan - 17%
*Njemačka
*Ujedinjeno Kraljevstvo - 9%
*Francuska - 8%
*Italija - 7%
*Kina - 5%
*Kanada - 3%
*Španija - 3%

Južna Koreja, Holandija i Australija su učestvovale sa po oko 2% a Ruska Federacija, Švicarska, Belgija, Švedska, Austrija, Norveška, Danska i Grčka sa po oko 1%. Druge zemlje učestvuju u manjem procentu. 

## Države sa najvećim učešćem uniformisanog osoblja (procjena na dan 31. mart 2008. godine)
*Pakistan - 10.629 
*Bangladeš - 9.047
*Indija - 8.964
*Nigerija - 5.415
*Nepal - 3.667
*Gana - 3.312
*Jordan - 3.077
*Ruanda - 3.008
*Italija - 2.873
*Urugvaj - 2.589
*Senegal - 2.558

Kina, Francuska, Etiopija, Južnoafrička Republika, Maroko, Benin, Brazil, Španija i Egipat učestvuju sa kontigentima od po 1.000 - 2.000 uniformisanog osoblja. Kontigenti drugih zemalja su manji od 1.000 pripadnika.

## Ostalo
Osim navedenog u okviru mirovnih misija UN-a radilo je 20 vojnih bolnica i 230 medicinskih klinika, korišteno više od 18.000 vozila i 210 letjelica, 450 zemaljskih satelitskih stanica, preko 40.000 računara i servera...

Dio mirovnih misija čine i poslovi deminiranja. 

## Spisak mirovnih misija Ujedinjenih nacija
*UNMOGIP - United Nations Military Observer Group in India and Pakistan (Vojna posmatračka misija UN-a u Indiji i Pakistanu), od januara 1949. godine - aktivna.
*UNOGIL - United Nations Observation Group in Lebanon (Posmatračka grupa UN-a u Libanonu), juni 1958. - decembar 1958. godine
*ONUC - United Nations Operation in the Congo (UN operacija u Kongu), juli 1960. - juni 1964. godine.
*UNSF - United Nations Security Force in West New Guinea (UN sigurnosne snage u Zapadnoj Novoj Gvineji), oktobar 1962. - april 1963. godine.
*UNYOM - United Nations Yemen Observation Mission (UN posmatračka misija u Jemenu), juli 1963 - septembar 1964. godine.
*UNFICYP - United Nations Peacekeeping Force in Cyprus (Mirovne snage UN-a na Kipru), mart 1964. godine - aktivna.
*DOMREP - Mission of the Representative of the SG in the Dominican Republic (Misija predstavnika Generalnog sekretara UN-a u Dominikanskoj Republici), maj 1965. - oktobar 1966. godine.
*UNIPOM - United Nations India-Pakistan Observation Mission (UN posmatračka misija u Indiji i Pakistanu), septembar 1965. - mart 1966. godine.
*UNIFIL - United Nations Interim Force in Lebanon (Prelazna misija u Libanonu), mart 1978. godine - aktivna.
*UNGOMAP - United Nations Good Offices Mission in Afghanistan and Pakistan (UN "dobri" uredi u Afganistanu i Pakistanu), maj 1988. - mart 1990. godine.
*UNIIMOG - United Nations Iran-Iraq Military Observer Group (UN posmatračka grupa u Iranu i Iraku), august 1988. -februar 1991. godine.
*UNAVEM I - United Nations Angola Verification Mission I (Verifikaciona misija UN-a u Angoli I), januar 1989. - juni 1991. godine.
*MINURSO - United Nations Mission for the Referendum in Western Sahara (UN misija za refendum u Zapadnoj Sahari), april 1991. godine - aktivna
*UNAVEM II - United Nations Angola Verification Mission II (Verifikaciona misija UN-a u Angoli II), juni 1991. - februar 1995. godine.
*ONUSAL - United Nations Observer Mission in El Salvador (Posmatračka misija UN-a u Salvadoru), juli 1991. - april 1995. godine.
*UNAMIC - United Nations Advance Mission in Cambodia (Prethodnička misija UN-a u Kambodži), oktobar 1991. - mart 1992. godine.
*UNPROFOR - United Nations Protection Force (Zaštitne snage UN-a /u bivšoj Jugoslaviji/), februar 1992. - mart 1995. godine.
*UNTAC - United Nations Transitional Authority in Cambodia (Prijelazna vlast UN-a u Kambodži), mart 1992. - septembar 1993. godine.
*UNOSOM I - United Nations Operation in Somalia I (UN operacija u Somaliji I), april 1992. - mart 1993. godine.
*ONUMOZ - United Nations Operation in Mozambique (UN operacija u Mozambiku), decembar 1992. - decembar 1994. godine.
*UNOSOM II - United Nations Operation in Somalia II (UN operacija u Somaliji II), mart 1993. - mart 1995. godine.
*UNOMUR - United Nations Observer Mission Uganda-Rwanda (Posmatračka misija UN-a u Ugandi i Ruandi), juni 1993. - septembar 1994. godine.
*UNOMIG - United Nations Observer Mission in Georgia (Posmatračka misija UN-a u Gruziji), august 1993. - aktivna.
*UNOMIL - United Nations Observer Mission in Liberia (Posmatračka misija UN-a u Liberiji), septembar 1993. - septembar 1997. godine.
*UNMIH - United Nations Mission in Haiti (Misija UN-a na Haitiju), septembar 1993. - juni 1996. godine.
*UNAMIR - United Nations Assistance Mission for Rwanda (UN-ova misija pomoći za Ruandu), oktobar 1993. - mart 1996. godine.
*UNASOG - United Nations Aouzou Strip Observer Group (UN posmatračka grupa u pojasu Aouzou), maj 1994. - juni 1994. godine.
*UNMOT - United Nations Mission of Observers in Tajikistan (Posmatračka misija UN-a u Tadžikistanu), decembar 1994. - maj 2000. godine.
*UNAVEM III - United Nations Angola Verification Mission III (Verifikaciona misija UN-a u Angoli III), februar 1995. -juni 1997. godine.
*UNCRO - United Nations Confidence Restoration Operation in Croatia (UN operacija za obnovu povjerenja u Hrvatskoj), maj 1995. - januar 1996. godine.
*UNPREDEP - United Nations Preventive Deployment Force (UN preventivne snage u Makedoniji), mart 1995. - februar 1999. godine.
*UNMIBH - United Nations Mission in Bosnia and Herzegovina (UN misija u BiH), decembar 1995. - decembar 2002. godine.
*UNTAES - United Nations transitional Administration for Eastern Slavonia, Baranja and Western Sirmium (UN prijelazna administracija za istočnu Slavoniju, Baranju i zapadni Srijem/Srem), januar 1996. - januar 1998. godine.
*UNMOP - United Nations Mission of Observers in Prevlaka (Posmatračka misija UN-a na Prevlaci), januar 1996. - decembar 2002. godine.
*UNSMIH - United Nations Support Mission in Haiti (UN misija podrške na Haitiju), juli 1996. - juli 1997. godine.
*MINUGUA - United Nations Verification Mission in Guatemala (UN verifikaciona misija u Gvatemali), januar 1997. -maj 1997. godine.
*MONUA - United Nations Observer Mission in Angola (Posmatračka misija UN-a u Angoli), juni 1997. - februar 1999. godine.
*UNTMIH - United Nations Transition Mission in Haiti August (Prijelazna misija UN-a na Haitiju), 1997. - novembar 1997. godine
*MINOPUH UN - Civilian Police Mission in Haiti (Policijska misija UN-a na Haitiju), decembar 1997. - mart 2000. godine.
*MINURCA - United Nations Mission in the Central African Republic (Misija UN-a u Centralnoafričkoj Republici), april 1998. - februar 2000. godine.
*UNOMSIL - United Nations Observer Mission in Sierra Leone (Posmatračka misija u Sijera Leoneu), juli 1998. -oktobar 1999. godine.
*UNMIK - Interim Administration Mission in Kosovo (Prijelazna administracija UN-a na Kosovu), juni 1999. - present
*UNAMSIL - United Nations Mission in Sierra Leone (UN misija u Sijera Leoneu), oktobar 1999. - decembar 2005. godine.
*UNTAET - United Nations Transitional Administration in East Timor (Prijelazna administracija UN-a na Istočnom Timoru), oktobar 1999. - maj 2002. godine.
*MONUC UN - Organization Mission in the Democratic Republic of the Congo (Organizaciona misija UN-a u Demokratskoj republici Kongo), novembar 1999. godine - aktivna.
*UNMEE - United Nations Mission in Ethiopia and Eritrea (UN misija u Etiopiji i Eritreji), juli 2000. - juli 2008. godine.
*UNMISET - United Nations Mission of Support in East Timor (UN misija podrške na Istočnom Timoru), maj 2002. - maj 2005. godine.
*UNMIL - United Nations Mission in Liberia (UN misija u Liberiji), septembar 2003. - aktivna.
*UNOCI - United Nations Operation in Côte d'Ivoire (UN operacija na Obali Slonovače), april 2004. godine - aktvina.
*MINUSTAH - United Nations Stabilization Mission in Haiti (UN stabilizaciona misija na Haitiju), juni 2004. godine - aktivna
*ONUB - United Nations Operation in Burundi (UN operacija u Burundiju), juni 2004. - decembar 2006. godine.
*UNMIS - United Nations Mission in the Sudan (UN misija u Sudanu), mart 2005. godine - aktivna.
*UNMIT - United Nations Integrated Mission in Timor-Leste (UN integrirana misija na Istočnom Timoru), august 2006. godine - aktivna.
*UNAMID - African Union/United Nations Hybrid operation in Darfur (UN+Afrička unija - hibridna operacija u Darfuru), juli 2007. godine - aktivna.
*MINURCAT - United Nations Mission in the Central African Republic and Chad (UN misija u Centralnoafričkoj Republici i Čadu), septembar 2007

## Reference
*Podaci o misijama
*Spisak misija

## Vanjski linkovi
*Službena stranica

Kategorija:Ujedinjene nacije